དོན་འགྲུབ་དབང་འབུམ་གྱིས་གསུང་བཤད་གནང་སྐབས།སྐད་གཉིས་ཁྲིམས་དཔོན་སྐྱེད་སྲིང་དང་ཟབ་སྦྱོང་ལེགས་པར་སྒྲུབ་པ་ནི་ཀྲུང་དབྱང་གི་མི་རིགས་ལས་དོན་གྲོས་ཚོགས་ཀྱི་དགོངས་དོན་ལག་བསྟར་དོན་འཁྱོལ་བྱེད་པའི་བྱེད་ཐབས་གལ་ཆེན་ཞིག་དང་།མི་རིགས་ལས་དོན་བཅོས་སྐྱོང་ཁྲིམས་སྐྱོང་ཅན་ལ་སྐུལ་འདེད་བྱེད་པའི་དགོས་ངེས་ཀྱི་བླང་བྱ་ཞིག་དང་།མི་རིགས་ས་ཁུལ་གྱི་མི་རིགས་ཁག་གི་ལས་བྱེད་མང་ཚོགས་ཀྱི་ཁ་ཚ་དགོས་གཏུག་གི་རེ་འདུན་ཞིག་རེད།དེར་བརྟེན་རིམ་པ་ཁག་གི་མི་དམངས་དོན་གཅོད་ཨུ་ལྷན་ཁོངས་གཏོགས་ཀྱིས་རང་སྟེང་གི་དགེ་མཚན་འདོན་སྤེལ་གང་ལེགས་བགྱིས་ཏེ།སྐད་གཉིས་ཁྲིམས་དཔོན་གསོ་སྐྱོང་ལས་དོན་ལ་ནུས་ཤུགས་ཅི་ཡོད་ཀྱིས་རྒྱབ་སྐྱོབ་བྱས་ནས་སྔར་ལས་ལྷག་པའི་ལེགས་སྐྱེས་འབུལ་དགོས་པ་དང་།དེ་བཞིན་དུ་དགེ་རྒན་དང་།སློབ་དེབ།རྟེན་གཞི་འཛུགས་སྐྲུན་སོགས་ཀྱི་ཕྱོགས་ནས་ཀྱང་ཁྲིམས་ཁང་ཁོངས་གཏོགས་བར་གྱི་མཉམ་ལས་ལ་ཤུགས་བསྣན་ཏེ།སྤུས་ལེགས་ཐོན་ཁུངས་སྣ་ཚོགས་བསྡུ་སྒྲིག་དང་བེད་སྤྱོད་ཡག་པོ་གཏོང་ཐུབ་པ་བྱ་དགོས།སྒྲིག་འཛུགས་དང་འགོ་ཁྲིད་ལ་ཤུགས་སྣོན་བརྒྱབ་ཏེ།འབྲེལ་འདྲིས་མཐུན་སྦྱོར་དང་།ལྟ་ཞིབ་མཛུབ་སྟོན།ཕྱོགས་སྡོམ་དཔྱད་བསྡུར་སོགས་ནས་ཡུན་རིང་གི་ལམ་ལུགས་ཆ་ཚང་བཙུགས་ཏེ།བསམ་འཆརགྱིས་གཏན་འབེབས་བྱས་པའི་ལས་ཀའི་དམིགས་འབེན་དང་ལས་འགན་གཙོ་བོ་ལེགས་འགྲུབ་འབྱུང་བར་ཁག་ཐེག་བྱེད་དགོས་ཞེས་བསྟན།